בשנת 1853 התמקם פייט במיינץ, שם הפך למנהל אוסף הציורים, ובין היתר יצר קבוצת ציורים בקתדרלת מיינץ.
עבודתו העיקרית של פייט היא הפרסקו הגדול של "הכנסת הנצרות לגרמניה", מוצגת במוזיאון סטדל בפרנקפורט ואילו ב"אלטה נשיונלגלריה" של ברלין מוצג ציורו של "שתי המריות על הקבר".
הוא נפטר ב-18 בדצמבר 1877 ונקבר בבית העלמין המרכזי במיינץ.
עד סוף ימיו הוא נשאר נאמן לכיוון הסגפני הקפדני של נעוריו, ובעקבותיו הלך גם תלמידו אדוארד ג'ייקוב פון שטיינל.
יוליה גורגס
ארבע האמיתות האצילות
ויפאסאנה
הלמה של גרינוול
לוחמים ללא גבולות
לוחמים ללא גבולות היא עמותה ישראלית המפעילה מרכזי התנדבות חינוכית במדינות העולם השלישי המאוישים בידי תרמילאים ישראלים המתנדבים בזמן טיול במדינות אלו.
היסטוריה.
העמותה החלה לפעול לראשונה בהודו בשנת 2014. כשנה לאחר מכן הרחיבה העמותה את פעילותה לבואנוס איירס בארגנטינה, ב-2016 לגונדר שבאתיופיה, ב-2017 לנפאל, מקסיקו וגואטמלה וב-2018 החלה העמותה לפעול גם בריו דה ז'ניירו שבברזיל, קייפטאון שבדרום אפריקה, פרו ונפאל.
מטרות הארגון.
מטרות הארגון כפי שמופיעות באתר האינטרנט שלו הן:
פעילות.
משלחות העמותה עוסקות בהעברת תכנים חינוכיים כגון אנגלית, חשבון, מדעים ועוד כאשר גילאי הילדים המקומיים עמם מתנדבת העמותה יהיו לרוב גילאי בית ספר יסודי עד חטיבת ביניים. מרכיב נוסף בעשייה הוא שיפוץ בתים ומרכזי חינוך באזורי העוני בהם פועל הארגון.
תנאי להצטרפות לפעילות העמותה הוא השתתפות בשלושה ימי התנדבות עם נוער בסיכון בישראל, לפני הפעילות ההתנדבותית בחו"ל. זאת במסגרת פרויקט "קודם בארץ" אותו מפעילה העמותה בחמישה כפרי נוער שונים בישראל.
הועדה המייעצת והנהלת הארגון.
נשיא הוועדה המייעצת של הארגון הוא האלוף (במיל') אליעזר שקדי. לצידו חברים בוועדה חמי פרס, מאיר חת, דביר בנדק והשופטת איילה פרוקצ'יה. מנכ"ל הארגון הוא גילי כהן, שייסד אותו בשיתוף פעולה עם חבריו לשירות הצבאי ביחידת דובדבן, יאיר אטיאס ובועז מלכיאלי.
בחודש אוגוסט 2016 החליטה ועדת הכספים של הכנסת להעניק לעמותה אישור לצורך ניכוי מס מטעם המדינה (אישור 46 א לפקודת מס הכנסה) לאחר שפעילות הארגון הוגדרה בידי ועדת הכספים של הכנסת כ"פעילות בעלת אינטרס לאומי מובהק".
מארק אולברייטון
מארק קווין אולברייטון (באנגלית: Marc Kevin Albrighton; נולד ב-18 בנובמבר 1989) הוא כדורגלן אנגלי המשחק בעמדת קשר האגף בלסטר סיטי.
קריירת מועדונים.
אסטון וילה.
יליד עיר השוק טאמוורת', סטפורדשייר, החל לשחק כדורגל בגיל צעיר בקבוצה מקומית. הוא הוצע לקבוצת וסט ברומיץ' אלביון, אך הקבוצה סירבה לקבלו. בגיל 8 התקבל לאקדמיית הנוער של אסטון וילה.
לאחר שהרשים בקבוצות הנוער, ובקבוצת המילואים של אסטון וילה, לקראת עונת 2008/2009 החל להתאמן עם הקבוצה הבוגרת. ב-26 בפברואר 2009 ערך את הופעת הבכורה שלו ככדורגלן מקצועני, בהפסד 0–2 של וילה לצסק"א מוסקבה במסגרת גביע אופ"א. ב-15 ערך את הופעתו הראשונה בפרמייר ליג, כאשר נכנס כמחליף בדקה ה-68 במשחק הפתיחה של הפרמייר ליג לעונת 2009/2010, בו הפסידה קבוצתו 0–2 לויגאן את'לטיק. ב-24 בספטמבר חתם על חוזה בוילה ל-3 עונות.
בעונה הבאה החל אולברייטון לקבל מקום מרכזי יותר בקבוצה. את משחק פתיחת העונה רשם כשחקן הרכב פותח, ואף רשם שני בישולים בניצחון 0–3. את שער הבכורה שלו כבש ב-2 באוקטובר 2010, בהפסד 1–2 לטוטנהאם הוטספר. את עונת 2010/2011 סיים אולברייטון עם 33 הופעות, בהן הבקיע 6 שערים.
ב-21 בדצמבר 2011, במשחק הביתי מול ארסנל, כבש את שער השוויון בדקה ה-54, שהיה גם השער ה-20,000 בתולדות הפרמייר ליג. שער זה זיכה אותו בפרס של 20 אלף פאונד, סכום אותו תרם לצדקה. המשחק הסתיים בניצחון ארסנל 1–2, לאחר שער של יוסי בניון בדקה ה-87.
ב-30 באוקטובר 2013 הצטרף בהשאלה של 28 ימים לויגאן את'לטיק. הוא ערך 4 הופעות בוויגאן, עד לחזרתו לוילה -27 בנובמבר. ב-20 במאי 2014 שוחרר מחוזהו באסטון וילה.
לסטר סיטי.
ב-23 במאי 2014 חתם אולברייטון על חוזה ל-4 עונות בקבוצת לסטר סיטי, שזה עתה חזרה לפרמייר ליג, לאחר היעדרות של עשור. ב-23 באוגוסט ערך את הופעת הבכורה שלו במדי 'השועלים', כאשר נכנס כמחליף לריאד מחרז בהפסד 0–2 לצ'לסי. ב-29 באפריל 2015 כבש את שער הבכורה שלו במדי לסטר, בהפסד הביתי 1–3 לצ'לסי. במשחק הסיום של העונה כבש את שערו השני בלסטר, בניצחון 1–5 על קווינס פארק ריינג'רס, אשר ירדה ליגה באותה עונה. את עונתו הראשונה בלסטר סיים אולברייטון עם 18 הופעות ליגה, בהן הבקיע שני שערים.
בעונת 2015/2016, תחת המאמן החדש קלאודיו ראניירי, נהיה אולברייטון לשחקן הרכב. את שערו הראשון בעונה זו כבש במשחק הפתיחה של הליגה, בניצחון 2–4 על סנדרלנד. בהמשך העונה תפקד בעיקר כקשר שמאלי, כחלק מרביעיית הקישור של לסטר, יחד עם דני דרינקווטר, אנגולו קאנטה וריאד מחרז. בסיום העונה זכתה לסטר באליפות היסטורית. אולברייטון שיחק בכל משחקי הליגה של הקבוצה, היה לאחד הברגים המשמעותיים בזכייה באליפות, וגרף שבחים רבים על הופעותיו. באוגוסט 2016 חתם על חוזה משודרג בלסטר, ל-4 שנים.
ב-14 בספטמבר 2016 כבש אולברייטון את השער הראשון בהיסטוריה של לסטר בליגת האלופות, בניצחון 0–3 על קלאב ברוז' בבלגיה. שער זה היה לשער הראשון של לסטר במפעל אירופי מאז ספטמבר 2000. השחקן תיאר את השער כ"ככל הנראה אחד ההישגים הכי גדולים של בקריירה שלו. במשחק גומלין שמינית הגמר, ב-17 במרץ 2017, מול סביליה, כבש את השער השני של לסטר בניצחון 0–2, דבר שהעלה את לסטר באופן היסטורי לרבע גמר ליגת האלופות.
בעונה הבאה המשיך אולברייטון להוות חלק מרכזי בהרכב לסטר, כאשר הופיע ב-42 משחקים, וכבש שני שערים.
נבחרת אנגליה.
באפריל 2009 ערך אולברייטון את הופעת הבכורה שלו במדי נבחרת אנגליה עד גיל 20, בניצחון על איטליה. בספטמבר 2010, במהלך מוקדמות אליפות אירופה עד גיל 21 2011, ערך את הופעת הבכורה שלו במדי נבחרת אנגליה עד גיל 21, בניצחון 0–3 על ליטא.
חיים אישיים.
אולברייטון הודה בריאיון למקומון בברמינגהאם, כי חלומו לשחק במדי אסטון וילה התגשם, שכן הוא אוהד הקבוצה מגיל צעיר. הוא ציין את בניטו קרבונה, דויד ז'ינולה, רובר פירס ודייוויד בקהאם ככדורגלנים אשר היוו לו השראה.
לאוברייטון ולבת זוגו, קלואי פולפירד, נולדה בת ב-19 בפברואר 2012, בשם מתילדה באו. ב-2015 נהרגה אמהּ של בת זוגו, קלואי, בפיגוע בסוסה שהתרחש בתוניסיה.
נתוני זיהום אוויר מרכב מנועי
מוחמד עוואד
מוחמד עוואד (בערבית: محمد عواد; נולד ב-9 ביוני 1997) הוא כדורגלן ערבי-ישראלי, המשחק בעמדת החלוץ במכבי חיפה.
קריירה.
עוואד התחיל לשחק כדורגל במחלקת הנוער של מכבי חיפה, וב-6 בספטמבר 2014 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק מול בני סכנין במסגרת גביע הטוטו. בעונת כבש 30 שערים במדי קבוצת הנוער, ושבר את שיא הכיבושים לעונה אחת בליגת העל לנוער. בעונת 2016/2017 צורף עוואד לסגל הקבוצה הבוגרת, וב-10 בספטמבר 2016 ערך את הופעת הבכורה שלו בליגת העל, כשנכנס כמחליף במשחק מול בני יהודה. עד תום העונה ערך עוואד 11 הופעות בליגת העל, וב-1 באפריל 2017 כבש את שער הבכורה שלו בקריירה, בניצחון 3–2 על בית"ר ירושלים.
בעונת 2017/2018 ערך עוואד 16 הופעות בליגה וכבש שער אחד. בעונת 2018/2019 ערך 27 הופעות ליגה וכבש שבעה שערים, בנוסף לשער אחד בגביע המדינה ושער אחד בגביע הטוטו. ב-11 ביולי 2019 כבש עוואד את שערו הראשון במסגרות האירופיות, במשחק מול מורה במוקדמות הליגה האירופית.
ב-8 לספטמבר 2020, האריך את חוזהו במכבי חיפה ב-3 שנים, והושאל ללך פוזנן מהליגה הפולנית.
את הופעת הבכורה ערך ב-20 בספטמבר כשנכנס כמחליף בדקה ה-65 בדרבי נגד וארטה פוזנן, לך פוזנן ניצחה בו 0–1. ב-25 באוקטובר כבש שער בכורה בתיקו 1-1 של לך פוזנן עם קראיובה.
ב-11 בפברואר 2021 חזר עוואד למכבי חיפה.
ב-3 בספטמבר 2021 הושאל לעונה אחת למכבי פתח תקווה. הוא כבש שער בכורה בהופעת הבכורה ב-18 בספטמבר בתיקו 1-1 עם הפועל תל אביב.
נבחרת ישראל.
לזכותו של עוואד שתי הופעות בנבחרת הנוער של ישראל ושתי הופעות במדי הנבחרת הצעירה. באוקטובר 2018 זומן לראשונה לסגל הנבחרת הבוגרת, אך טרם ערך את הופעת הבכורה שלו.
הארמייה ה-32 (ברית המועצות)
הארמייה ה-32 (ברוסית: армия я-32) הייתה ארמייה של הצבא האדום שלחמה במלחמת העולם השנייה.
היסטוריה.
היחידה הוקמה ביולי 1941. ב-18 ביולי 1941 יחידות הארמייה החלו להתארגן בקו ההגנה מערבית למוסקבה. ב-3 באוקטובר הם החלו בקרבות מגננה קשות ובסופו של דבר רוב היחידות כותרו על ידי הורמאכט. חלק מהיחידות הצליחו לפורץ את המצור ולצאת מכיתור. הם הועברו בהדרגה לארמייה ה-16 ו-ארמייה ה-19. מפקדת הארמייה ה-32 בוטלה.
ב-10 במרץ 1942 הארמייה ה-32 הוקמה מחדש על בסיס יחידות של חזית קרליה. עד למאי 1944 הם עמדו בקווי ההגנה ובאוגוסט 1944 התקדמו מערבה עד לגבול עם פינלנד. לאחר סיום הלחימה באזור הם הועברו לעתודה ובאפריל 1945 הארמייה ה-32 פורקה.
הבודהה
סידהרתא גאוטמה
פרסי הבידור של ניגריה 2012
טקס פרסי הבידור של ניגריה 2012 נערך ב-2 בספטמבר 2012 במרכז אמנויות הבמה סקירבול בניו יורק. מארחי האירוע היו פאנקה אקינדלה ואיו מאקון.
גרייט וול ווליקס C10
גרייט וול ווליקס C10 (או Great Wall Voleex C10, קרויה גם: Great Wall Tengyi C10, Great Wall Phenom) היא מכונית סופרמיני מתוצרת יצרנית הרכב הסינית גרייט וול מוטורס, אשר יוצרה בין השנים 2010–2014.